b"\n_START_ARTICLE_\nEl Portell (Gurb)\n_START_SECTION_\nDescripci\xc3\xb3\n_START_PARAGRAPH_\nMasia formada per dos cossos. Un est\xc3\xa0 cobert a dues vessants irregulars, que cauen sobre les fa\xc3\xa7anes laterals. Presenta una portalada al centre de la fa\xc3\xa7ana principal, d'arc de mig punt i les obertures s\xc3\xb3n petites i quadrades amb llindes planes de pedra. L'altre cos \xc3\xa9s m\xc3\xa9s petit i est\xc3\xa0 cobert a dues vessants, per\xc3\xb2 que aboquen sobre la fa\xc3\xa7ana principal. T\xc3\xa9 una porta principal d'arc de mig punt i moltes obertures en proporci\xc3\xb3 a la seva mida._NEWLINE_Envolta la casa un mur de pedra al que s'obre una portalada formada per dues grans pilastres de pedra unides per una coberta de teula a doble vessant.\n_START_SECTION_\nHist\xc3\xb2ria\n_START_PARAGRAPH_\nEs tracta d'una antiga masia del segle XVIII, que ha estat reconstru\xc3\xafda utilitzant materials actuals, per\xc3\xb2 conservant i imitant fidelment l'antiga estructura._NEWLINE_Correspon a l'actual tend\xc3\xa8ncia d'habilitar les antigues masies i utilitzar-les com a resid\xc3\xa8ncia."